ফের চিকিৎসায় গাফিলতির অভিযোগ উঠল ডাক্তাদের বিরুদ্ধে। রোগী মৃত্যুর ঘটনায় উত্তেজনা ছড়াল আরজি কর হাসপাতালে। গতকাল রাতে মৃত্যু হয় কাশীপুরের বাসিন্দা পেশায় অটোচালক বিকাশ প্রসাদের।
 ওয়েব ডেস্ক: ফের চিকিৎসায় গাফিলতির অভিযোগ উঠল ডাক্তাদের বিরুদ্ধে। রোগী মৃত্যুর ঘটনায় উত্তেজনা ছড়াল আরজি কর হাসপাতালে। গতকাল রাতে মৃত্যু হয় কাশীপুরের বাসিন্দা পেশায় অটোচালক বিকাশ প্রসাদের। ২১ অক্টোবর একটি দুর্ঘটনায় পা ভেঙে যায় বছর তিরিশের বিকাশের। এরপর আরজিকর হাসপাতালে ভর্তি করা হয় তাঁকে। পরিবারের অভিযোগ, ভর্তির পর থেকে ঠিকমত চিকিত্সাই হয়নি বিকাশের। শনিবার বিকাশের পায়ে অপারেশন হয়। এরপর গতকাল রাত নটা নাগাদ মৃত্যু হয় তাঁর। এরপরই চিকিত্সায় গাফিলতির অভিযোগে চিকিত্সকদের বিরুদ্ধে ক্ষোভ উগরে দেয় মৃতের পরিবারের সদস্যরা। পরে পুলিস গিয়ে পরিস্থিতি নিয়ন্ত্রণে আনে।